alexandrainst/scandi-wiki huggingface dataset:
Vågsbygdporten

Vågsbygdporten er en tunnel i Kristiansand. Tunnelens lengde er 1,3 km og går fra Kolsdalen i øst til Fiksådalen i vest. Den er en del av fylkesvei 456 og har to løp, med to felt i hver retning. E39 vestgående har en egen avkjøring i tunnelen som munner ut i Hannevikdalen. Vågsbygdporten erstatter den køutsatte strekningen over Blørstad. Tunnelen har en avkjøringsrampe fra vestgående løp til Hannevika og et påkjøringsfelt til østgående løp.

Vestgående løp og avkjøringen til Hannevikdalen åpnet allerede 13. april 2013, slik at anleggsarbeidet kunne forsette. Østgående løp åpnet på nyåret 2014, mens hele anlegget åpnet offisielt 26. juni 2014. Samtidig ble da den eldre Hanneviktunnelen «lagt om» slik at den nå fikk to felt retning østover kun for E39, tidligere hadde denne hatt både E39 og fylkesvei 456 retning vestover.

Eksterne lenker
 Vegvesen.no: Fv. 456 ny Vågsbygdvei 

Vågsbygd
Veitunneler i Agder
Veier i Kristiansand
2014 i Norge
Tunneler åpnet i 2014
Makroner

Makroner er småkaker laget av eggehvite, finmalt mandel, melis og sukker. Makroner er runde, kuppelformede kaker med flat bunn, noen centimenter i diameter, med en relativt fast overflate og – avhengig av variant – et kornete, luftig eller mykt innhold. Konsistensen kommer fra de marengslignende ingrendiensene. Luftigheten avhenger av eggehviten og det forekommer intet mel eller hevemiddel i makroner.

Makroner er ofte sammensatt to og to med en søt, smakssatt smørkrem imellom. Kremen, og også selve marengsene, smakssettes med mange ulike smaker, avhengig av situasjon, sesong, område, og så videre. Sjokolade er en typisk smak.

Historie
Makronene har fått oppmerksomhet og internasjonal utbredelse takket være et antall konditorier i Paris. Et ledende navn er det store konditoriet Ladurée som i slutten av 1900-tallet tok hjelp av konditoren Pierre Hermé og eksperimenterte frem makroner med nye farver og smaker.

Ladurée har solgt makroner siden 1930-tallet og de hevder selv å være først med å legge sammen mandelkakene til makroner, noe som dog er usannsynlig. 

I Frankrike kalles de dobble fylte makronene for macaron, hvilket er samme navn som de enkle tradisjonelle mandelkakene som de har sitt opphav fra. Disse tradisjonelle macarons har en lang historie i Frankrike og er lokale spesialiteter i flere områder. Även dette navnet på de tradisjonelle kakene har på 1800-tallet spredt seg mellom landene i Europa. I Tyskland finnes for eksempel makrone og i engelsktalende land finnes macaroon, de er mer solide og laget enten av kokos eller mandelmasse.

Variasjon 

I Japan er det vanlig at man bytter ut den kvernede mandelen mot malt peanøtt og smakssetter med wagashismaker. Det kallas da makoron. Konditoriet Sprüngli i Sveits selger Luxemburgerli som er lik makronen men mindre og luftigere.

Se også 
 Kokosmakroner

Eksterne lenker 
 

Kaker
Ghayas Zahid

Ghayas Zahid (født 8. september 1994) er en norsk fotballspiller som spiller for den tyrkiske klubben MKE Ankaragücü.

Han har pakistansk familiebakgrunn og kommer fra Mortensrud i Oslo.

Karriere

Klubb 
Zahid kom fra guttefotball for Klemetsrud Idrettslag til junior- og 2. divisjonsfotball med Vålerenga Fotball som 14-åring.

Etter flere kamper for Vålerengas rekruttlag fikk han sin debut for A-laget høsten 2012 mot . Han fikk 4 kamper for A-laget denne sesongen, men spilte mest for rekruttlaget, og var ifølge Vålerengas juniortrener Aleksander Olsen helt avgjørende for at laget holdt seg i 2. divisjon i 2012. I 2013 gikk han på utlån til Ullensaker/Kisa, der fikk han 10 kamper.

Landslag 
Zahid ble 14. mars 2013 tatt ut på Norges G19-landslag, og spilte to kamper mot Sveits som innbytter. Han fikk videre sin debut for Norges U21-landslag mot Kroatia den 13. november 2014, der han ble byttet inn for Bård Finne etter 60 minutter.

6. juni 2018 fikk han sin første landskamp for  mot .

18. november 2020 fikk han sitt første landslagmål som en del av nødlandslaget som på grunn av covid-19-pandemien ble satt opp mot  i Nations League.

Referanser

Eksterne lenker 
 
 Profil hos VIF-Fotball.no

Norske fotballspillere
Norske landslagsspillere i fotball for herrer
Fotballspillere for Vålerenga Fotball
Fotballspillere for Ullensaker/Kisa IL
Fotballspillere for APOEL
Fotballspillere for Panathinaikos AO
Fotballspillere for MKE Ankaragücü
Norske fotballspillere i Hellas
Norske fotballspillere på Kypros
Norske fotballspillere i Tyrkia
Nordmenn av pakistansk opphav
Fødsler i 1994
Stein kirkeruin

Stein kirkeruin er en ruin etter en langkirke bygget med lokal stein i middelalderen. Kirken sto på den gamle sagagården Stein i Hole kommune, nå i Viken, og ligger kun få hundre meter fra den berømte Halvdanshaugen på Stein og Steinsvika naturreservat i Steinsfjorden. Kirkeruinen ble fredet i 1896.

Kirken tidfestes gjerne til siste halvdel av 1100-tallet, basert på den økte kirkelige aktiviteten som oppsto etter opprettelsen av den nye bispestolen på Hamar sommeren 1153. Ekrol (2004) poengterer imidlertid at stilmessige og bygningstekniske trekk gjør en datering av kirken til tidlig 1100-tallet sannsynlig. Den dominerende kirken på Ringerike er imidlertid Norderhov kirke, som trolig ble bygget rundt år 1170 med klare relasjoner til den nye bispestolen på Hamar. Det er tvilsomt om andre kirker bygget av stein ble anlagt her før kirken på Norderhov. Kirken på Stein kan derfor være oppført noe senere enn antatt.

Konstruksjonen av kirken på Stein består av sandstein og kalkstein fra området. I andre halvdel av 1500-tallet var kirken ikke lenger i bruk. I Pouel Huitfeldts stiftsbok for årene 1574–1577 står det å lese at kirkens «Ornament och Inuentarium» er avlevert til Hamar domkirke. Bygget ble skadet av lynnedslag i 1683 og har deretter blitt stående som en ruin. Deler av murene har blitt brukt som byggemateriale på gården. Riksantikvaren frarådet å gjenreise bygget på grunn av mangel på holdepunkter.

Øystein Ekroll skriver at kirken hadde apside med halvkuppelhvelv. Den hadde mye til felles med den opprinnelige Mariakirken på Gran. Stein kirkeruin dateres på grunnlag av grunnplan samt bevarte deler av murverk og dekor. Murene er om lag 125 cm tykke og største lengde er 18 meter. Selve skipet måler  utvendig, mens koret er . Koret er relativt kort og fungerte mer som en overgang til apsiden der alteret sto. Det hadde vindu mot nord, øst og sør, hvorav vinduet mot sør er bevart. Ekroll antar at kirken var en høgendeskirke, et privat kapell reist av storbonden på Stein på egen gård. Det er imidlertid på det rene at Stein i sin tid utgjorde et eget kirkesogn, men kirken ble trolig anneks til Hole sogn i forbindelse med Reformasjonen i Norge. 

Kirken på Stein var én av 19 kjente middelalderske steinkirker i nedre Buskerud. I øvre del av Buskerud (Hallingdal, Numedal, Sigdal og Eggedal) ble det bare reist trekirker i middelalderen. Norderhov kirke har tradisjonelt vært hovedkirken på Ringerike. Kirken er omtalt i dokumenter fra år 1250. Bygget hadde romansk stil. Kirkeklokken ble gjenbrukt i Bønsnes kirke.

Restaurering og arkeologiske funn
Ruinen ble restaurert i 1924 ledet av arkitekten Gerhard Fischer.

Under restaureringen av kirkeruinen i 1924 ble det gjort et funn av mynter under en helle midt i koret. Myntskatten inneholdt 63 mynter. Myntene er av sølv fra før 1035 og av norsk, engelsk og tysk opprinnelse.

Referanser

Eksterne lenker
 
 

Norske kirker fra 1100-tallet
Norske middelalderkirker i stein
Kulturminner i Hole
Langkirker i Tunsberg bispedømme
Kirkeruiner i Norge
Fredete byggverk i Viken
Byggverk i Hole
Myntfunn
99% Ærlig

For filmen med samme navn, se 99% ærlig
99% Ærlig er et musikkalbum med Emire og Lillebror, utgitt den 11. september 2008.

Sporliste

 «Intro»
 «Oslo»
 «Hvor er vår velkomst», ft. Amina
 «Blast 1»
 «Avor (Baosj-sangen)»
 «Kan ikke gi opp», ft. Amina
 «Blast 2»
 «Vi vet»
 «Usikker», ft. Amina
 «Vekk meg opp», ft. Haji
 «Speilet», ft. Amina og Christina
 «Stikker fra meg selv», ft. Amazone
 «Sjel i hver tekst», ft. Flip
 «Sønn», ft. Haji
 «Tæh tæh», ft. Turab

Eksterne lenker 

Debutalbum fra 2008
Emire og Lillebror-album
Norske debutalbum
Det bare er sånn!!

Det bare er sånn er et musikkalbum med Emire og Lillebror, utgitt den 22. februar 2013.

Sporliste

 «(Intro) jobb»
 «Godt humør»
 «Aisha»
 «Det bare er sånn»
 «Ønskeliste»
 «Solnedgang», ft. Lalla
 «Lett på tråden», ft. Debora
 «Baosj del 2 (Henda opp)»
 «Idiot», ft. Lalla
 «Vi lar det gå»
 «Klør i fingra»
 «For meg selv»
 «Invitert», ft. Stian Ehi, Bonus
 «Ferie», ft. Stian Ehi, Bonus

Eksterne lenker 

Musikkalbum fra 2013
Emire og Lillebror-album
Logan Henderson

Logan Henderson (født 14. september 1989 i North Richland Hills i Texas) er en amerikansk skuespiller og sanger-låtskriver. Han er best kjent for sin ledende rolle som Logan Mitchell på Nickelodeon-serien Big Time Rush, samt som medlem av selve Big Time Rush bandet. Han har sammen med bandet blitt nominert til flere priser de siste årene.

Filmografi

Referanser

Eksterne lenker 
 
 
 
 

Skuespillere fra USA
Sangere fra USA
Gitarister fra USA
Pianister fra USA
Låtskrivere fra USA
Multiinstrumentalister
Personer fra Tarrant County i Texas
Fødsler i 1989
Sunniva Rose

Sunniva Johanne Rose (født 7. januar 1984) er en norsk fysiker og blogger. Hun har forsket på kjernekraft med særlig vekt på thorium.

Rose har PhD i kjerne- og energifysikk ved Universitetet i Oslo hvor hun har forsket på bruk av thorium i kjernekraftverk. Hun disputerte doktorgrad i mars 2017. Doktorgradsoppgaven het «Aspects of the Thorium Fuel Cycle». Hun tok mastergrad i fysikk i 2009 på en oppgave om aktinoidavfall fra trykkvannsreaktorer. Rose har forsket på hvordan man kan redusere mengden radioaktivt avfall med 90 prosent ved å blande thorium med høyanriket uran.

I 2020 utgav hun boka Vi er stjernestøv - kjernefysikk for folk flest. 

Fra 2013 satt Rose i Ludvigsenutvalget, som i 2015 avga en utredning til Kunnskapsdepartementet titulert "NOU 2015:8 «Fremtiden skole -Fornyelse av fag og kompetanser.»

Formidling 
Rose er kjent for sin rosablogg, hvor hun skriver om kjernefysikk, forskingsformidling, klær, mote, interiør og datterens oppvekst. I media har hun argumentert for høyere realfaglig allmenndannelse og for at medienes dekning av risiko forårsaket av radioaktiv stråling ofte er sterkt misvisende. Rose er også jevnlig deltaker i forskerpanelet i programposten «Abels tårn» i radioprogrammet Ekko på NRK P2. I tillegg var hun i 2015 deltaker i NRKs tv-program Big Bang. Rose stilte som prorektorkandidaten til Torkil Vederhus i rektorvalget på Universitetet i Oslo våren 2013.

Rose startet bloggen sin i september 2011 like etter Fukushima-ulykken. Der har hun skrevet om interessene sine fra sko og sminke til kjernefysikk.

I 2015 var ble det utgitt en dokumentar, med Rose i hovedrollen, om kjernefysikk. På VGTV sin beskrivelse av den norske versjonen av dokumentaren ble den beskrevet som assosiativ reise. Dokumentaren kom også ut på engelsk. Dokumentaren ble produsert av Bulldozer film.

Rose har holdt foredrag om forskning i mange sammenhenger, blant annet for TEDxOslo i 2013.

Bibliografi 

 Vi er stjernestøv - kjernefysikk for folk flest Egmont 2020 ISBN 9788242969118

Referanser

Eksterne lenker 
 
 SunnivaRose om kjernefysikk og forskning og sånn

Norske fysikere
Norske bloggere
Linda Gabrielsen

Linda Cecilie Gabrielsen (født 18. februar 1974 i Sandefjord) er en norsk forfatter, dramatiker og poet.  

Gabrielsen er født og oppvokst i Sandefjord, og har senere bodd i Oslo og i Berlin. Hun debuterte med den mye omdiskuterte romanen Kongen befaler i 2005, som handler om seksuelle overgrep mot barn. Boken blant annet fikk kritikerlagets leder Trond Haugen til å skrive at hun hadde begått «estetisk skyld».

Gabrielsen har senere skrevet filmmanus, dramatikk, sangtekster og poesi. Hun er utdannet ved Universitetet i Oslo, med fagene litteratur, psykologi og sosialantropologi. Gabrielsen har også studert figurteater ved Høgskolen i Oslo, og vært student ved Forfatterstudiet i Bø og Skrivekunstakademiet i Bergen.

Bibliografi 

 2020: Entré, roman, Gyldendal forlag

 2013: Alt vi ikke har bruk for, roman, Gyldendal forlag
 2012: Collage, poesi til bilder av Finn Aage Andersen, Opplandske forlag
 2011: Bambieffekten, spillefilmmanus i samarbeid med Øystein Stene
 2010: Trekant + Kule = Et matematisk eventyr, teater for barn, Kompani Sæterøy
 2005: Kongen befaler, roman, Aschehoug forlag

Kilder 
 Presentasjon av Linda Cecilie Gabrielsen i Forfatterkatalogen på Forfattersentrums nettsider Besøkt 10. januar 2022.

Referanser

Eksterne lenker 
 Forfatterside Linda Gabrielsen, Gyldendals nettsted

Norske romanforfattere
Norske dramatikere
Fødsler i 1974
Den saudi-kuwaitiske nøytrale sone

Den saudi-kuwaitiske nøytrale sonen var et område på 5770 km² på grensen mellom dagens Kuwait og Saudi-Arabia som var delt mellom de to landene.

Sonen ble etablert ved Uqairprotokollen i desember 1922 som følge av grenseendringene etter første verdenskrig og konfliktene rundt Saudi-Arabias samling. Sonen var tenkt som en midlertidig løsning. Området ble ikke interessant før det ble funnet olje i området fra slutten av 1930-tallet og utover. Partene etablerte fellesordninger for oljeutvinning i området frem til en permanent grense ble etablert 18. januar 1970.

Se også
Saudi-irakiske nøytrale sone - en liknende sone lenger vest som også ble etablert ved Uqairprotokollen.

Kilder 
 

Kuwaits historie
Saudi-Arabias historie
Provinsen Ash Sharqiyah
Saudia

Saudia (arabisk: الخطوط الجوية العربية السعودية; tidligere Saudi Arabian Airlines) er det nasjonale flyselskapet i Saudi-Arabia. Selskapet har hub og hovedkontor på Jidda internasjonale lufthavn (JED) i Jidda. Andre viktige hub for selskapet er Riyadh internasjonale lufthavn (RUH) og Dammam internasjonale lufthavn (DMM). Saudia ble etablert i 1945 og eies av den saudiarabiske regjeringen. Selskapet flyr innenriks- og utenriksflygninger til over 90 destinasjoner over det meste av verden. Nasjonale flygninger og internasjonale charterflygninger opereres først og fremst under ramadan og hajj. 

Saudia er medlem av Arab Air Carriers Organization. Den 10. januar 2011 ble det offentliggjort at Saudia og flyalliansen SkyTeam hadde underskrevet en avtale som godkjente de første forberedelsene til at Saudi Arabian Airlines kunne opptas som medlem av alliansen i løpet av 2012. Selskapet ble medlem av SkyTeam 29. mai 2012. Saudia var tidligere det største flyselskapet i området, men på grunn av fremveksten av andre flyselskaper og åpningen av flere flyplasser er det nå det tredje største flyselskapet, etter Emirates og Qatar Airways.

Flyflåte 

Per november 2012 består flyflåten av følgende 135 fly:

Referanser

Eksterne lenker 
 
 Saudi Arabian Airlines : The Jewel of the Middle East - Boeing (på engelsk)
 SkyTeams offisielle hjemmeside (på engelsk)

Asiatiske flyselskaper
Saudiarabisk luftfart
Flyselskaper etablert i 1945
Spanias Grand Prix 2013

Spanias Grand Prix 2013 (formelt: Formula 1 Gran Premio de España 2013) var et Formel 1-løp som ble arrangert 12. mai 2013 på Circuit de Catalunya i Montmeló, Spania. Det var den femte runden i Formel 1-sesongen 2013, det 55. Spanias Grand Prix og den 23. gangen løpet ble holdt på Circuit de Catalunya. Løpet ble vunnet av hjemmefavoritten Fernando Alonso i Ferrari, foran Kimi Räikkönen i Lotus på andre og Alonsos teamkollega Felipe Massa på tredje.

Klassifisering

Kvalifisering 
{| class=wikitable style="font-size:95%"
! Pos
! Nr.
! Fører
! Konstruktør
! Del 1
! Del 2
! Del 3
! Grid
|-
! 1
| align="center" | 9
|  Nico Rosberg
| Mercedes
| 1.21,913
| 1.21,776
| 1.20,718
| 1
|-
! 2
| align="center" | 10
|  Lewis Hamilton
| Mercedes
| 1.21,728
| 1.21,001
| 1.20,972
| 2
|-
! 3
| align="center" | 1
|  Sebastian Vettel
| Red Bull-Renault
| 1.22,158
| 1.21,602
| 1.21,054
| 3
|-
! 4
| align="center" | 7
|  Kimi Räikkönen
| Lotus-Renault
| 1.22,210
| 1.21,676
| 1.21,177
| 4
|-
! 5
| align="center" | 3
|  Fernando Alonso
| Ferrari
| 1.22,264
| 1.21,646
| 1.21,218
| 5
|-
! 6
| align="center" | 4
|  Felipe Massa
| Ferrari
| 1.22,492
| 1.21,978
| 1.21,219
| 9
|-
! 7
| align="center" | 8
|  Romain Grosjean
| Lotus-Renault
| 1.22,613
| 1.21,998
| 1.21,308
| 6
|-
! 8
| align="center" | 2
|  Mark Webber
| Red Bull-Renault
| 1.22,342
| 1.21,718
| 1.21,570
| 7
|-
! 9
| align="center" | 6
|  Sergio Pérez
| McLaren-Mercedes
| 1.23,116
| 1.21,790
| 1.22,069
| 8
|-
! 10
| align="center" | 14
|  Paul di Resta
| Force India-Mercedes
| 1.22,663
| 1.22,019
| 1.22,233
| 10
|-
! 11
| align="center" | 19
|  Daniel Ricciardo
| Toro Rosso-Ferrari
| 1.22,905
| 1.22,127
|
| 11
|-
! 12
| align="center" | 18
|  Jean-Éric Vergne
| Toro Rosso-Ferrari
| 1.22,775
| 1.22,166
|
| 12
|-
! 13
| align="center" | 15
|  Adrian Sutil
| Force India-Mercedes
| 1.22,952
| 1.22,346
|
| 13
|-
! 14
| align="center" | 5
|  Jenson Button
| McLaren-Mercedes
| 1.23,166
| 1.22,355
|
| 14
|-
! 15
| align="center" | 11
|  Nico Hülkenberg
| Sauber-Ferrari
| 1.23,058
| 1.22,389
|
| 15
|-
! 16
| align="center" | 12
|  Esteban Gutiérrez
| Sauber-Ferrari
| 1.23,218
| 1.22,793
|
| 19
|-
! 17
| align="center" | 17
|  Valtteri Bottas
| Williams-Renault
| 1.23,260
| 
|
| 16
|-
! 18
| align="center" | 16
|  Pastor Maldonado
| Williams-Renault
| 1.23,318
|
|
| 17
|-
! 19
| align="center" | 21
|  Giedo van der Garde
| Caterham-Renault
| 1.24,661
|
|
| 18
|-
! 20
| align="center" | 22
|  Jules Bianchi
| Marussia-Cosworth
| 1.24,713
|
|
| 20
|-
! 21
| align="center" | 23
|  Max Chilton
| Marussia-Cosworth
| 1.24,996
|
|
| 21
|-
! 22
| align="center" | 20
|  Charles Pic
| Caterham-Renault
| 1.25,070
|
|
| 22
|-
! colspan=8 | 107%-tid:1.27,448
|-
! colspan=8 | Kilde:
|-
|}

 Løpet Noter til tabellene:'''
  - Felipe Massa fikk en gridstraff på tre plasser for å ha blokkert Mark Webber under Q2.
  - Esteban Gutiérrez fikk en gridstraff på tre plasser for å ha blokkert Kimi Räikkönen under Q1.

Stillingen i mesterskapene etter løpet 

Førermesterskapet

Konstruktørmesterskapet

Referanser

Eksterne lenker 
 

Formel 1-sesongen 2013
Spanias Grand Prix
Grand Prix
Nordnorsk Fartøyvernsenter og Båtmuseum

Nordnorsk Fartøyvernsenter og Båtmuseum NNFA, er en stiftelse som utfører tjenester innen fartøyvern, nybygging og restaurering av klinkbygde småbåter, museumsvirksomhet, men først og fremst restaurering av trefartøy og motorer, med spesialitet semidisel, instrumenter og tekniske installasjoner. Senteret ble etablert i 1996 etter Stortingsvedtak, og ligger i Hellarbogen i Foldvik, Gratangen kommune i Troms. Det er ett av tre nasjonale fartøyvernsenter utpekt av Riksantikvaren. Stiftelsen eier hardangerjakta «Fuglø», under restaurering, småkvalfangeren "Flid 1" fembøringen «Grytir» og kutteren «Brottsjø». I tillegg et stort antall åpne båter, totalt 84, spesielt Nordlandsbåter, en sjark og andre, mindre båter

I 2010 opprettet NNFA også ei bygningsvernavdeling, med spesialkompetanse knyttet til restaurering av bygninger og anlegg ved sjøen, kaier, brygger og nothjeller.

I 2013 sysselsatte NNFA 28 personer fra 8 nasjoner.

Bakgrunnen for valg av Gratangen som senter for det Nordnorske fartøyvernsenter var aktiviteten rundt Gratangen Båtsamling, kommunalt museum fra 1982 med tilsatt båtbygger og mekaniker fra åpninga i 1989.

Museer i Troms og Finnmark
Sjøfartsmuseer i Norge
Byggverk i Gratangen
Troms' samferdselshistorie
Artikler i sjøfart-prosjektet
Ferdinand Reinhardt Arild

Ferdinand Reinhardt Arild (født 1892 på Hvaler, død 6. september 1974), var en norsk tømmermester. Han ledet byggingen av hangaren for Luftskipet Norge i Ny-Ålesund. Arbeidet pågikk fra slutten av september 1925 til 1. mai 1926. Byggverket var 110 meter langt, 33 meter høyt og 34 meter bredt, og arbeidet for å reise det var det første utendørs anleggsarbeidet som ble gjennomført om vinteren på Svalbard.

Litteratur 
 Ferdinand Reinhardt Arild, ''Tømmermann på Svalbard’', utgitt av Norsk Luftfartsmuseum Bodø 1999
 Boka digitalt på nett - Nasjonalbiblioteket

Eksterne lenker 
 Norsk Polar historie - Norsk Polarinstitutt, Troms fylkeskommune og Universitetet i Tromsø  
 Verdens nordligste by - Riksantikvaren

Personer fra Hvaler kommune
Norske snekkere
Øyvind Andreassen (ishockeyspiller)

Øyvind Andreassen (født 18. mars 1986 i Halden) er en norsk ishockeyspiller som spiller på Comet Halden. 

Han har spilt i Comet stort sett hele livet, men var også en tur innom Stjernen 2 da Comet gikk konkurs i 2010.

Eksterne lenker 
 Øyvind Andreassen (spillerprofil) på comethockey.no

Norske ishockeyspillere
Ishockeyspillere for IK Comet Halden
Ishockeyspillere for Stjernen
Personer fra Halden kommune
Gratangen Båtsamling

Gratangen Båtsamling var en forløper til Nordnorsk Fartøyvernsenter og Båtmuseum. Den ble etablert som kommunalt museum i 1982, eid av Gratangen kommune. 

Båtsamlinga var en gave fra familiene Thraning og Eilivsen i Gratangsbotn, men samlinga har ei lang historie. Da ishavsskipper Bertheus Eilivsen, Årstein, pensjonerte seg i 1927, startet han opplæring av navigatører. Han anskaffet en stor skonnert i 1927, etterlatt i Tromsø etter den russiske revolusjonen. Båten skulle fungere som skoleskip, men ble aldri benyttet til formålet. I stornaustet sitt på Årstein samlet han en del av nordlandsbåtene som hadde tilhørt familien. Etter at Bertheus døde i 1937 tok to av brødrene hånd om samlinga og plasserte båtene i fembøringsnaustet på gården i Fjordbotn. I 1954 skaffet eieren av Gratangen turiststasjon, Mosling, ei tyskerbrakke for bedre oppbevaring og som en museumsattraksjon for besøkende på hotellet. I alt fem båter, fire Nordlandsbåter og en fangstbåt fra ishavsskuta «Canada», sammen med mye gårdsutstyr, fiske og fangstutstyr og en del krigsetterlatenskaper, hjelmer m.m. utgjorde museumssamlinga.

I 1984 bevilget Norsk kulturråd det første tilskuddet til bygging av nytt museum, og i 1989 åpnet museet med 4 utstillingsbygninger, oppført i Lecastein, kontorbygg, kafe og svalgang som knytter sammen bygningene. 
I 1991 mottok museet pris som Årets museum i Europa, som ett av 10 nye europeiske museer dette året. 
Fra 1996 er museet en del av stiftelsen Nordnorsk Fartøyvernsenter og Båtmuseum

Museer i Troms og Finnmark
Kulturminner i Gratangen
Troms' samferdselshistorie
Katarina av Vadstena

Katarina av Vadstena (født Katarina Ulfsdotter 1331, død 24. mars 1381 i Vadstena) var en svensk birgittinernonne og senere helgen. Hun var datter til Birgitte og Ulf Gudmarsson.

Katarina ble i ung alder gift med den fornemme Egard Lydersson van Kyren. Inspirert av tidens jomfruelighetsideal overtalte hun sin ektefelle til å respektere hennes jomfrudom, noe han også gjorde.

I 1349 påbegynte Birgitte sin etterlengtede pilegrimsferd til Roma, og Katarina fulgte etter året senere. Kort tid etter kom budet om maken Egards død. Birgitte og Katarina levde et klosterliknende liv i fattigdom og felles bønn i Roma. Etter Birgittes død i 1373 førte Katarina sin mors støv i triumf tilbake til Sverige. I 1375 vendte Katarina tilbake til Roma for å få Birgittinerordenens regel bekreftet og for å utvirke sin mors helligkåring. 

Liksom sin mor skal Katarina ha mottatt himmelske åpenbaringer. Den siste tiden i Vadstena var Katarina svært syk. Hun avled ifølge Vadstena klosters minnebok den 24. mars 1381. Tre biskoper forrettet i hennes begravelse, og mange overnaturlige tegn ble bevitnet ved hennes grav. Pave Innocens VIII tillot i 1484 Katarinas kult for Sverige. Den høytidlige skrinleggningen, som svarte til dagens saligforklaring, eide rom i Vadstena den 1. august 1489. Hun feires den 24. mars i den romersk-katolske kirke, og den 2. august i Sverige.

Referanser

Litteratur 
 Vadstena klosters minnesbok Diarivm Vazstenense. Stockholm 1918.

Svenske helgener
Katolske ordenssøstre og nonner
Birgittinere
Fødsler i 1331
Dødsfall i 1381
Abbedisser
No Pain No Profit

No Pain No Profit er en musikk-EP med Tommy Tee, utgitt i 2009.

Sporliste

 «Først og fremst», ft. Jesse Jones og Lars Vaular
 «Blodbyen massive», ft. Area, Black, Freakshow og Rude Ren
 «Tørk tåren», ft. Ken Ring
 «Byen under skyen», ft. Black, Gest, Lars Vaular og Vågard Unstad
 «Supershine», ft. Son of Light
EP-plater fra 2009
Tommy Tee-album